ՆՈՅԵՄԲԵՐՅԱՆ ՀԱՄԱՅՆՔԻ ԱՎԱԳԱՆՈՒ ՆԻՍՏ

ԱՐՏԱՀԵՐԹ

12.01.2022 ԹՎԱԿԱՆԻՆ ԺԱՄԸ 11:00-ԻՆ

ՕՐԱԿԱՐԳ

1. Նոյեմբերյան համայնքի ավագանու 12.01.2022 թվականի արտահերթ թիվ 4 նիստի օրակարգը հաստատելու մասին
2. «Նոյեմբերյանի համայնքապետարանի աշխատակազմ», «Այրումի համայնքապետարանի աշխատակազմ» և «Կողբի համայնքապետարանի աշխատակազմ» կառավարչական հիմնարկների գործունեությունը դադարեցնելու մասին
3. «Նոյեմբերյանի համայնքապետարանի աշխատակազմ» կառավարչական հիմնարկ ստեղծելու և Նոյեմբերյանի համայնքապետարանի աշխատակազմ կառավարչական հիմնարկի կանոնադրությունը հաստատելու մասին
4. Նոյեմբերյան համայնքի ղեկավարի վարձատրության չափը սահմանելու մասին
5. ՀՀ Տավուշի մարզի Նոյեմբերյանի համայնքապետարանի աշխատակազմի կառուցվածքը, աշխատակիցների թվաքանակը, հաստիքացուցակը և պաշտոնային դրույքաչափերը սահմանելու մասին
6. 2022 թվականի համար Նոյեմբերյանի համայնքապետարանի ենթակայության համայնքային ոչ առևտրային կազմակերպությունների և հիմնարկների աշխատակազմերի աշխատակիցների հաստիքացուցակները, թվաքանակները և պաշտոնային դրույքաչափերը հաստատելու մասին
7. Նոյեմբերյան համայնքի տարածքում 2022 թվականի տեղական տուրքերի և վճարների տեսակներն ու դրույքաչափերը սահմանելու մասին
8. Նոյեմբերյան համայնքի ղեկավարի առաջին տեղակալ և տեղակալ նշանակելու մասին

Նոյեմբերյան համայնքի ավագանու 12.01.2022 թվականի նիստը սկսվեց ժամը 11:00-ին: Նիստը բացեց Նոյեմբերյան համայնքի ղեկավար Արսեն Աղաբաբյանը: Համայնքի ղեկավարը ներկայացրեց նիստի օրակարգը և առաջարկեց հաստատել այն: Մինչ օրակարգի հաստատելը «Քաղաքացիական Պայամանգիր» խմբակցությունը առարկություն ներկայացրեց օրակարգի հաստատման վերաբերյալ: Առարկությունը դրվեց քվեարկության: Քվեարկության արդյունքում 12 կողմ, 8 դեմ, 0 ձեռնպահ ձայներով հաստատվեց Նոյեմբերյան համայնքի ավագանու 12.01.2022 թվականի թիվ 4 նիստի օրակարգը:

Օրակարգի 2-րդ հարցը Նոյեմբերյան համայնքի խոշորացման արդյունքում (Նոյեմբերյան, Այրում և Կողբ համայնքների միավորում) համայնքապետարանների աշխատակազմերի, որպես կառավարչական հիմնարկներ, գործունեությունը դադարեցնելու մասին էր: Համայնքի ավագանու անդամները հարցի բովանդակությանը նախօրոք ծանոթ էին, ուստի ղեկավարվելով «Պետական կառավարչական հիմնարկների մասին» օրենքի 18-րդ հոդվածով՝

***Նոյեմբերյան համայնքի ավագանին որոշում է***

1. Դադարեցնել «Նոյեմբերյանի համայնքապետարանի աշխատակազմ», «Այրումի համայնքապետարանի աշխատակազմ» և «Կողբի համայնքապետարանի աշխատակազմ» կառավարչական հիմնարկների գործունեությունը:
2. Կառավարչական հիմնարկների գործունեության վերջին օրը համարել 2022 թվականի փետրվարի 28-ը:
3. Որոշումն ուժի մեջ է մտնում 2022 թվականի մարտի 1-ից:

Քվեարկությամբ 12 կողմ, ավագանու 8 անդամ չեն քվեարկել:

Օրակարգի 3-րդ հարցը՝ միավորված Նոյեմբերյան համայնքի «Նոյեմբերյան համայնքապետարանի աշխատակազմ» կառավարչական հիմնարկ ստեղծելու և «Նոյեմբերյանի համայնքապետարանի աշխատակազմ» կառավարչական հիմնարկի կանոնադրությունը հաստատելու մասին» հարցն էր: Կանոնադրության նախագիծը ուղարկված էր համայնքի ավագանու անդամներին և հարցը ուսումանասիրելուց հետո ղեկավարվելով «Տեղական ինքնակառավարման մասին» օրենքի 13-րդ հոդվածի 8-րդ մասով, 18-րդ հոդվածի 1-ին մասի 28-րդ կետով, «Պետական կառավարչական հիմնարկների մասին» օրենքի 7-րդ և 8-րդ հոդվածների դրույթներով՝

 ***Նոյեմբերյան համայնքի ավագանին որոշում է.***

1. Ստեղծել «Նոյեմբերյանի համայնքապետարանի աշխատակազմ» կառավարչական հիմնարկ:

2. Հաստատել «Նոյեմբերյանի համայնքապետարանի աշխատակազմ» կառավարչական հիմնարկի կանոնադրությունը՝ համաձայն հավելվածի:

3. Սույն որոշումն ուժի մեջ է մտնում 2022 թվականի մարտի 1-ից:

***Քվեարկությամբ 12 կողմ, ավագանու 8 անդամ չեն քվեարկել:***

Օրակարգի 4-րդ հարցը վերաբերվում էր Նոյեմբերյան համայնքի ղեկավարի վարձատրության չափը սահմանելուն: Որոշման նախագծով Նոյեմբերյան համայնքի ղեկավարի վարձատրության չափը նախատեսված էր 460000 ՀՀ դրամ:

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 11-րդ կետով՝

***Նոյեմբերյան համայնքի ավագանին որոշում է.***

Նոյեմբերյան համայնքի ղեկավարի վարձատրության չափը սահմանել 460000 ՀՀ դրամ:

Համայնքի ավագանու անդամների կողմից հարցի քննարկման ժամանակ առաջարկություն եղավ Նոյեմբերյան համայնքի վարձատրության չափը սահմանել օրենքով նախատեսված առավելագույնը: Առաջարկությունը դրվեց քվեարկության: Քվեարկության արդյունքում ձայների մեծամասնությամբ Նոյեմբերյան համայնքի ղեկավարի վարձատրության չափ սահմանվեց 460000 ՀՀ դրամ:

Օրակարգում ներառված 5-րդ հարցը Նոյմբերյանի համայնքապետարանի աշխատակազմի հաստիքացուցակը, պաշտոնային դրույքաչափերը, կառուցվածքը և աշխատակիցների թվաքանակը սահմանելու մասին հարցն էր: Մինչ որոշման նախագիծը հաստատելը աշխատակազմի կառուցվածքի նախագծում ներառված վարչական ղեկավարների պաշտոնային դրույքաչափերը հաստատելուց առաջ քննարկման ներկայացվեց Նոյեմբերյան համայնքի տարածքում առկա 500-ից պակաս մշտական հաշվառված բնակչություն ունեցող բնակավայրերում վարչական ղեկավար ունենալու հարցը: Հաստիքացուցակի հաստիքային միավորների և աշխատավարձերի մասով տեղի ունեցավ շատ երկար քննարկում:

 Քանի որ հարցը դեռևս ուներ ուսումնասիրության կարիք՝ համայնքի ավագանին որոշեց նիստի շարունակությունը հետաձգել անորոշ ժամկետով՝ հարցը պետական լիազոր մարմնի հետ քննարկելու և համաձայնեցնելու նպատակով: Նիստի շարունակությունը կայացավ 2022 թվականի հունվարի 26-ին:

 «Քաղաքացիական պայմանագիր» խմբակցությունը ներկայանալով հունվարի 26-ի նիստին, ներկայացրեց հայտարարություն՝ նիստին չմասնակցելու վերաբերյալ, այնուհետև հեռացան:

«Քաղաքացիական պայմանագիր» խմբակցության հեռանալուց հետո նիստը շարունակվեց Նոյեմբերյան համայնքի ավագանու 11 անդամի մասնակցությամբ: Նիստի շարունակության ընթացքում, համայնքի ավագանու անդամների քննարկումներից հետո համայնքի ավագանին տվեց իր համաձայնությունը՝ Նոյեմբերյան համայնքի 500-ից պակաս մշտական հաշվառված բնակչություն ունեցող Լճկաձոր, Բարեկամավան և Դեղձավան բնակավայրերում ունենալ վարչական ղեկավար:

***Քվեարկությամբ 11 կողմ, 0 դեմ, 0 ձեռնպահ:***

Այնուհետև քննարկվեց Նոյեմբերյանի համայնքապետարանի աշխատակազմի հաստիքացուցակը, պաշտոնային դրույքաչափերը, կառուցվածքը և աշխատակիցների թվաքանակը: Եվ քանի որ հաստիքացուցակը արդեն քննարկվել և համաձայնեցվել էր պետական լիազոր մարմնի հետ, ուստի ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 28-րդ կետով՝

***Նոյեմբերյան համայնքի ավագանին որոշում է.***

1. Հաստատել Նոյեմբերյանի համայնքապետարանի աշխատակազմի կառուցվածքը, աշխատակիցների թվաքանակը, հաստիքացուցակը և պաշտոնային դրույքաչափերը՝ համաձայն հավելված 1-2-ի:
2. Նոյեմբերյանի համայնքապետարանի աշխատակազմի համայնքային ծառայության պաշտոնների անվանացանկը հաստատելու առաջարկությամբ մեկշաբաթյա ժամկետում սահմանված կարգով դիմել Հայաստանի Հանրապետության կառավարության լիազորված պետական կառավարման մարմին:
3. Սույն որոշման 1-ին կետը ուժի մեջ է մտնում Նոյեմբերյանի համայնքապետարանի աշխատակազմի համայնքային ծառայության պաշտոնների անվանացանկում համապատասխան փոփոխություններ կատարելու մասին իրավական ակտն ուժի մեջ մտնելու պահից:

 ***Քվեարկությամբ 11 կողմ, 0 դեմ, 0 ձեռնպահ:***

 Օրակարգում ընդգրկված էր նաև Նոյեմբերյանի համայնքապետարանի ենթակայության ՀՈԱԿ-ների և հիմնարկների աշխատակազմերի աշխատակիցների հաստիքացուցակները, թվաքանակները եվ պաշտոնային դրույքաչափերը հաստատելու մասին հարցը: Քննարկման ժամանակ հայտարարվեց, որ Նոյեմբերյանի համայնքապետարանի ենթակայության ՀՈԱԿ-ների և հիմնարկների աշխատակազմերի աշխատակիցների հաստիքացուցակները, թվաքանակները եվ պաշտոնային դրույքաչափերը դեռևս վերանայվելու են և կայացվելու է նոր որոշում: Այնուհետև, ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 28-րդ կետով՝

**Նոյեմբերյան համայնքի ավագանին որոշում է**

1. Հաստատել 2022 թվականի համար Նոյեմբերյանի համայնքապետարանի ենթակայության համայնքային ոչ առևտրային կազմակերպությունների և հիմնարկների աշխատակազմերի աշխատակիցների հաստիքացուցակները, թվաքանակները և պաշտոնային դրույքաչափերը՝ համաձայն հավելվածներ 1-27-ի:
2. Որոշումն ուժի մեջ է մտնում ստորագրման պահից:

 ***Քվեարկությամբ 11 կողմ, 0 դեմ, 0 ձեռնպահ:***

Օրակարգի կարևորագույն հարցերից մեկն էլ Նոյեմբերյան համայնքի տարածքում 2022 թվականի համար տեղական տուրքերի և վճարների տեսակներն ու դրույքաչափերը սահմանելու մասին հարցն էր:

 Այս հարցի շուրջ ևս տեղի ունեցավ բուռն քննարկում: Համայնքի ավագանու անդամները մանրամասնորեն ուսումնասիրելով, կարծիքներ հայտնելով և առաջարկություններ ներկայացնելով, որոշեցին ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 18-րդ և 19-րդ կետերով, «Տեղական տուրքերի և վճարների մասին» օրենքի 8-րդ, 11-րդ, 12-րդ, 13-րդ և 14-րդ հոդվածներով՝

1․ Սահմանել Նոյեմբերյան համայնքի տարածքում 2022 թվականի համար տեղական տուրքերի և վճարների տեսակներն ու դրույքաչափերը՝ համաձայն հավելվածի:

2. Սույն որոշումը տարածվում է 2022 թվականի հունվարի 1-ից ծագած իրավահարաբերությունների վրա։

 Նիստի օրակարգի վերջին հարցը Նոյեմբերյան համայնքի ղեկավարի առաջին տեղակալ և տեղակալ նշանակելու մասին հարցն էր:

 Նոյեմբերյան համայնքի ղեկավարը համայնքի ղեկավարի առաջին տեղակալի պաշտոնում առաջադրեց Մհեր Հայկի Աղամյանի թեկնածությունը և առաջարկեց հաստատել: Համայնքի ավագանին ղեկավարվելով «Տեղական ինքնակառավարման մասին» օրենքի 57-րդ հոդվածի 3-րդ մասով՝

***Նոյեմբերյան համայնքի ավագանին որոշում է.***

Նոյեմբերյան համայնքի ղեկավարի առաջին տեղակալի պաշտոնում նշանակել Մհեր Հայկի Աղամյանին:

 ***Քվեարկությամբ 11 կողմ, 0 դեմ, 0 ձեռնպահ:***

Նույն հարցում ներառված տեղակալի պաշտոնում նշանակում կատարելու համար առաջարկեց Սամվել Սեդրակի Բուդաղյանի թեկնածությունը:

Համայնքի ավագանին այս հարցի շուրջ ևս տվեց իր համաձայնությունը:

 ***Քվեարկությամբ 11 կողմ, 0 դեմ, 0 ձեռնպահ:***

ՆՈՅԵՄԲԵՐՅԱՆ ՀԱՄԱՅՆՔԻ ԱՎԱԳԱՆՈՒ ԱՆԴԱՄՆԵՐ

|  |  |
| --- | --- |
| ԱՂԱԲԱԲՅԱՆ ԱՐՍԵՆԱՄԻՐԱՂՅԱՆ ՎԱՆՈՒՇՓԱՐՍԱԴԱՆՅԱՆ ԱՆԱՀԻՏԲՈՒԴԱՂՅԱՆ ՍԱՄՎԵԼՂՈՒԼԻՋԱՆՅԱՆ ՍԵՐՅՈԺԱՄԵԼԻՔՅԱՆ ԹԱՄԱՐԱԱՂԱՄՅԱՆ ՄՀԵՐՂԱՐԱԳՅՈԶՅԱՆ ԱՐՏԱԿԳԱԲՐԻԵԼՅԱՆ ԱՐԱՐԱՏԲԱՀԱԴՈՒՐՅԱՆ ՄԽԻԹԱՐԳՐԻԳՈՐՅԱՆ ԱՇՈՏԱՆԱՆՅԱՆ ՔԱՋԻԿ |  ԱԲԱԶՅԱՆ ԿԱՐԵՆ ՊԱՐԱՆՅԱՆ ԱՐԱՅԻԿ ԲԵԳԼԱՐՅԱՆ ՀԱՅԿԱՆՈՒՇ ՄԱՄՅԱՆ ԳԵՎՈՐԳ ԱԲՈՎՅԱՆ ԱՐՄԵՆ ՄՈՒՂԴՈՒՍՅԱՆ ԱՆԱՀԻՏ ԽԵՉՈՒՄՅԱՆ ԱՐՏԱՇԵՍ ԲԱՂԴԱՍԱՐՅԱՆ ՄՀԵՐ ԲԵՐՈՅԱՆ ԱԻԴԱ |